الحمد لله كفى وصلاة وسلاما على عباده الذين اصطفى. اما بعد تخيل معي لو انت يعني عشان نوصل لفكرة مهمة جدا يا جماعة. تخيل لو انت واحد راح يتدرب ملاكمة
بعد مرتين تلاتة كده حس انه بقى قوي فقال للكابتن بتاعه انا عايز ادخل انا عايز ادخل بطولة الجمهورية في الملاكمة. يا عم انت لسة مستواك ما يجبش. انا عايز اروح ام
اولمبيات في الملاكمة دخل بطولة الجمهورية اطحن ونام في الارض من اول دقيقة. انت انت فاهم طريق الالتزام ده معناه ايه؟ انت فاهم طريق الدين ده بمعنى ايه؟ انت داخل في معركة مع ابليس. خد بالك انت خبرتك في معاملة ابليس على قد عمرك. خبرة ابليس في معاملتك ابليس بقى له الاف السنين. بيشتغل
الصالحين والصديقين بيشتغل على كل الناس. فابليس خبرته جبارها في معاملتك. عشان ما تتجابش لمس كتاف. انت لازم تستعد للمعركة دي كويس ما تتوهمش يعني انا فاكر مرة كان عندنا مؤتمر في آآ دعوي في آآ اسيوط تقريبا فنزلنا من المطار كنا رايحين طيران نزلنا من المطار ففي
واحد كان بياخدنا آآ واحد يعني من اخوانا يعني كان بيستقبلنا فكان لسة جايب عربية جديدة. العربية دي كانت هيونداي آآ حاجة عالية كده بس هيونداي يعني في حاجة كوري حاجة من النواحي دي يعني. يا ما هياش الماني ما يعني ايه آآ هو كان اول مرة ينزل بالعربية على الارض
اول مرة فالعربية فعلا كانت شكلها في الوقت ده جميل جدا. وانا كنت حاسس انها راكب حاجة بقى ايه ما حصلتش في الدنيا. انا مش فاهم انها شوية ورق. انا مش فاهم انها حتة صفيح. انا
مش فاهم ان العربيات الكوري دي بعد مية وخمسين بعد سرعة المية وخمسين بتبقى حتة ورقة طايرة على الارض. اي حاجة تقوم قلباها. واحنا طايرين بقى وطاير على سرعة مية
وستين وطرق الصعيد متسفلتة. وتغريك انك تدوس بنزين. زهر موتوسيكل صغير. الموتوسيكل بس ما كانش ايه زابط نفسه كده شوية. فصاحبنا اللي سايق العربية حاول انه يتفاداه. بيحاول يتفاداه انا لقيت نفسنا احنا كنا اربعة في العربية. العربية بقت حتة ورقة قاعدة تلف زي
هي حتة زي بالزبط كده ما تدحرج كده يعني حصواية ولا حاجة قاعدة تلف لحد ما رست على آآ يعني يعني على حرف آآ آآ الهاوية كده. يعني كان لو كان بعد كده كمان كنا اتعجننا بقى. خرجنا طبعا من العربية بعد اربع خمس لفات في الهوا. انا يعني كلنا كنا معتقدين ان احنا متنا متنا يا
يعني يعني انا افتكرت ساعتها آآ عارفين نزرية الوزة المدبوحة. فانا واقف مستني اقع ما بقعش. هاقع اهو ما بقعش. ابص للي حواليا ما بيقعوش وبعد كده بدأنا ايه عندنا جرأة ان احنا نشوف كده الدنيا حوالينا فلقينا اللهم لك الحمد وقاموا جايبين لنا عربية تانية وقمنا مكملين المؤتمر اللي كنا رايحين فيه ولكن العربية اتعدت
بقت حتة كفتة كده. اتعلمت من الموقف ده ايه؟ انك انت ما تتوهمش انك راكب يعني ما تتوهمش حاجة فوق الواقع بتاعك. ما تتوهمش حاجة اعلى من الحقيقة اللي انت فيها. انت خد بالك. انت ممكن وانت ماشي في الطريق لربنا تيجي لك حتة فتنة صغيرة. زي الموتوسيكل الصغير اللي زهر لنا كده. حتة
فتنة ما تساويش. واحدة على السوشيال ميديا تبعت لك واحدة اصلا يعني يعني بعيدة جدا على ان حد يبص لها. ممكن اي فتنة صغيرة تلاقي نفسك اتقلبت اربع قلبات ومش كل واحد بتتقلب بالعربية
اربع قلبات بيطلع سليم. الغالب ما بيطلعش اصلا منها. فانت خد بالك انت لازم تبقى عارف. انت لازم تمتن نفسك. انت لازم تمتن دينك. انت لازم تشتغل على تربيتك. انت لازم عارف لما واحد مسلا خد ابتدائية فانت بتتكلم معه فبتقول له يا ابني لازم تكمل تعليم. يقول لك يعني ايه اكمل تعليم. ده انا خدت ابتدائية. يا ابني انت من غير
كمل تعليم ما لكش ستين لازمة في المجتمع اصلا. يا عم انت انا مش فاهم ان ده انا خدت عربي وخدت حساب. وخدت انجليزي وعرفت مش عارف ايه! يا عم انت مش عارف انا خدت ايه! ده انا ديناصور نائم! انت مش متخيل! يا ابني كمل تعليمك هتروح في داهية! هي دي
الكلمة اللي انا جاي آآ اقولها لك. كملوا تعليمكم يا جماعة. كملوا تربيتكم. كملوا طريقة تربية في الدين. لان واحد يقول لك ده انا حضرت دروس. يا حبيبي ما هو مش كفاية
ده انا مرة رحت لشيخ تحت مسجد اداني نص كتاب آآ نص فقه طهارة وخدت كلام كبير قوي يا حبيبي اللي انت بتعمله ده. يا ابني كل ده ديوان التزام. كل ده ما يجيش اولى ابتدائي التزام اصلا. حبيبي لازم تكمل بناءك وتكمل تربيتك. انا الوقت اللي قلت لك انزل لو سمحت انت هتنزل النهر داهو. نهر النيل
تقعد تعدي لحد الناحية التانية في طلخا. فقلت لي تمام. وايه يعني؟ ده انا سباح ماهر جدا. جيت تنزل لقيت مليون واحد زيك بالزبط كده نايم على ضهره وكده على الماية ومبرق ومطلع لسانه مات. مليون جسة قدامك في النيل. يعني لو انت عاقل اول حاجة تسألها هي الناس دي غرقت ليه
لو الموضوع مجرد سباحة انا يعني انا بعرف اعوم. انما مليون جسة لأ لازم اسأل هي الناس دي غرقت ليه؟ ما هو انا نازل في مكان اللي منه يتعدوا على الصوابع. والاصل الغرق. انا قلت لك مسلا خد العربية دي وسافر مصر. انت ماشي لقيت مليون عربية مولعة على الطريق. لأ يبقى انا لازم افهم الاول
الطريق ده ايه مشكلته؟ مليون واحد كانوا في وقت من الاوقات ولحد قريب بيسمعوا دروس دينية وبيحضروا ايفنتات دينية وبيسمعوا مقاطع دينية العربية بتاعته اتقلبت في اي حاجة. ليه؟ لانه ما حطش نفسه في المكان الصح. لانه ما اتحصنش بالصحبة الصالحة. لانه ما عرفش يعني ايه اللهم يا مقلب القلوب ثبت قلبي على دينك
لانه ما ترباش. لانه ما دخلش في بيئة ايمان. لانه ما ربطش طوق نجاة. فاول ما ظهر له موتوسيكل صغير وهو على طريق الدين اول ما ظهر له فتنة دنيا صغيرة انشغالا شغل دنيوي اي حاجة صغيرة اتقلب وما طلعش تاني. خلاص بقى زي الوزة المدبوحة
حق وحقيقي بقى ماشي في الارض كدهو وانا اهو والله يا جماعة ده انا زي الفل ان شاء الله انا راجع تاني للدين وراجع تاني وهو مدبوح اصلا. هو ايمانه جواه مدبوح هو دينه جواه مدبوح
هو متهيأ له ان هو هو مخدوع في شكله. مخدوع في آآ في حاجات معينة او بعض مزاهر تداول في حياته. انما حقيقة هو بعيد. هو بعيد مش عايزين نعيش في واقع وهمي. الالتزام يا جماعة او قرار التوبة عامل زي طوق نجاة. يعني انت في وقت من الاوقات ممكن كنت بعيد عن التدين
وآآ واحد يعني اللي بيغرق في بحر فلما بيترمى له طوق نجاة. طوق النجاة بيمسك فيه وبيكلبش في طوق النجاة لحد ما بيعوم للشط. انما لما بيوصل للشط ما ينفعش
يعيش جوة طوق نجاة ما فيش حد بيعيش يقول لك انا الحمد لله انا انا خدت طوقنا جه وهعيش فيه بقى وهتجوز فيه وهخلف فيه وهربي عيالي فيه وهبني مشروع كمان اخد حتة كده ده
اخره يوصلك للشط اما بتوصل للشط لازم تاخد ارض ولازم تبني بيت عشان تعيش فيه. انت الوقتي المقطع اللي انت سمعته اسر فيك الدرس اللي انت سمعته فيك. الحاجات دي كلها كانت طوق نجاة. فين حياة الدين بقى؟ لازم تبني لنفسك جوة الدين. لازم تفهم ان الدين ده حياة يا جماعة. الدين ده طريق
الدين ده طريق كبير عامل زي رقم المحمول كده ما ينفعش لو انا بقى اسمك ايه ابراهيم لو انا بتصل بابراهيم واتصلت بالحداشر رقم صح بس غيرت رقم مكان رقم هيرد علي آآ آآ ابو ابو احمد من
في اسوان مسلا بتصل بالراجل هنا ده حاجة تانية خالص. ده ده هم نفس الحداشر رقم. الطريق له ترتيب. ما ينفعش. ما ينفعش انك انت جوة الطريق بدماغك. يا اخوانا اللي عايز يكمل لازم يفهم ان الطريق مش سهل. ولازم يفهم ان هو لازم يتربى ولازم يتبنى. ولازم يغير تفكيره في الدين. ولازم يبقى اكثر جدية
في طاعة ربنا سبحانه وتعالى لان الجسس كتير المنتكسين كتير اوي. انت داخل في طريق تدين فيه مئات الالاف مئات الاف مين ؟ انا من وانا قدك انا انا كان فيه مئات الالاف من الملتزمين معنا في الجامعة والدروس وخطب الجمعة ولا واحد منهم عاد موجود الوقتي. اللي مكمل منهم اللي بقوا دعاة
بس يعني ما حدش عنده وجوده دلوقتي اصلا. بعدها بخمس سنين كل دول راحوا وجه غيرهم. والمساجد اتملت تاني والخطب اتملت تاني. وبعد كده عليه العوض بعدها بخمس سنين جه غيرهم على فكرة انت كل ست سبع سنين في المجتمع تلاتة اربعة مليون شاب بيلتزموا وبيتوبوا لربنا وبعد خمس سنين كل
الموتوسيكل اللي بيطلع في طريق كل واحد منهم يقوم مقلوب وعليه العوض. والسلام عليكم قصص قصيرة. معظم الملتزمين اللي انا شفتهم في حياتي قصص قصيرة لحد ما اتقلبوا انت ناوي تكمل ولا مش ناوي تكمل؟ انت عايز تكمل مع ربنا ولا مش عايز تكمل مع ربنا؟ انت عايز تعمل حاجة في الدين ولا مش عايز تعمل حاجة في الدين؟ انت عايز يبقى لك مستقبل مع الله ولا مش عايز يبقى لك مستقبل مع
الله. القصة مش سهلة يا اخوانا. الله سبحانه وتعالى يقول ولقد علمنا المستقدمين منكم ولقد علمنا المستأخرين. يعني انا اعلم اللي بيطلع لقدام واللي بيرجع لورا يا رب ما فيش حد واقف في النص ما فيش حد واقف في النص. انت يا بتطلع لقدام يا بترجع لورا
حدش واقف في النص ما في يعني الكلمة اللي احنا سمعناها دلوقتي دي. الكلمة دي يا تطلعك لقدام يا ترجعك لورا. يا اما بعدها اه انا لازم اتربى. انا لازم احط نفسي في المكان الصح. انا ما ينفعش احط نفسي في المكان
غلط انا ما ينفعش احط نفسي وسط صحبة هم. يعني ناس عندها هم دين بس هي ما عندهاش همة. ما ينفعش اصح واحط نفسي وسط صحبة دم بارد. يعني ناس
من برة ملتزم ولكن دمهم بارد. اللي هو شايل قضية امة ولا قضية فلسطين ولا قضية دعوة. ولا قضية ان ربنا يستعمله. ولا القضايا دي اصلا في دماغه خالص يعني. هو خلاص يعني ايه رضا
الدين بحاجات معينة كده وشكله بقى حلو وبيصلي الخمس فروض. والسلام عليكم. ولا ينفع احط نفسي وسط صحبة تضييع اعمار. وسط ناس يعني هي مش ناجحة اصلا لا دين ولا دنيا. هتبرد لي دمي وهتضيعني. انا لازم احط نفسي وسط صحبة همة. انا لازم احط نفسي وسط شركاء نجاح. انا لازم افهم
يعني ايه شركاء نجاح؟ انا لازم احط نفسي في المكان الصح بقى. ما ينفعش انا حاطط نفسي في مكان غلط بقى لي مدة لازم اتربى ولازم اتبنى من الاحاديس اللي ترعب اي واحد
وتفهموا يعني ايه واحد ما كملش تربيته. عارف بالظبط كده واحد مسلا ايه ؟ قال لك انا مش هاكمل تعليمي. يا ابني كمل مش هاكمل تعليمي. ده مش هيفهم الوقتي. ده مش هيفهم
غير بعد خمستاشر سنة. اما يشوف اصحابه اللي يكملوا تعليمهم وصلوا لايه. اما يشوفوا اما يشوف آآ هو اتبهدل قد ايه بعد كده لانه ما كملش. بالزبط كده اللي مش هيكمل تربية
اما بعد خمستاشر سنة يشوف بقى صحابه اللي يكملوا تربية. اللي يكملوا طلب علم. اللي يكملوا حفز قرآن. اللي يكمله بيئة ايمان. اللي يكمله صحبة همة شف دول وصلوا لايه هيحزن على نفسه بعد كده. آآ حديس النبي عليه الصلاة والسلام والحديس في البخاري
ان المؤمنين بيعدوا مع بعض عارف بيعدوا مع بعض ايه زي شلل كده مجموعات يعني. زي ما كانوا في الدنيا مجموعات صحبة يعني. ففي ناس منهم بتعدي فبعد ما بتعدي من على الصراط
طبعا الصراط بيقع فيه ناس بيحتبس عليه ناس يعني يقفوا يتحبسوا عليه كده يبقوا اصحاب اعراف. يقعدوا يكملوا يوم القيامة على الصراط وجهنم تحتهم. لا بيقع ولا بيكمل. يعني بيصاب عليه اصابات ناس بس بيكملوا. فدول عدوا فبيبصوا لقوا فيه ناس من اصحابهم الصالحين. الملتزمين مع
مش معهم. فيقفوا آآ اجروا على الجنة. جنة ايه! يقولون يا ربنا كيف ننعم واخواننا في النار! انا هابقى بتمتع وصاحبي اللي انا كنت باحضر معه ايفنتات كنت بصلي معه الفجر في الجامع. واللي كنا بنحضر مع بعض دروس واللي كنا بنعتكف مع بعض في العشرة الاواخر. واللي كنا بنطلع مع بعض عمرة وصاحبي بيولع في جهنم. يا رب
كيف نلعب اخواننا في النار؟ ما اقدرش يا رب. فالرسول عليه الصلاة والسلام بيوصف مناشدتهم لله. واقفين انا مش هاقدر ادخل الجنة واخويا في النار فربنا يقول لهم ايه؟ فربنا يحرم صورهم على النار. ويقول لهم ادخلوا النار. ادخلوا النار. طلعوا اخوانكم من النار. طلعوا الصحبة بتاعتكم
الرسول عليه الصلاة والسلام يقول في صحيح البخاري فيخرجون من عرفوا. كلمة يخرجون من عرفوا دي كلمة توجع القلب اوي. يعني مين اللي عارفك يخرجك ساعتها مين اللي عارفك؟ يعني يخرجون من عارف ودي كلمة انت تخرج بها لاي شاب برة الوقتي. تقول له يا ابني مين الصالح اللي عارفك لو انت زنوبك وقعتك يوميها
وشف واحد يدخل جهنم يخرج اخوه. اخوه ده بقى حتة فحمة. جهنم خلته فحمة. فده مش خارج شايل اخوه كده على كتفه. واخوه بقى مجروح وبينزف دم دم مين يا ابني ده شال حتة فحمة. لسة هتترمي في نهر الحياة عشان يرجع بني ادم تاني. ده دخل يا بخت من كان صاحبه راجل. بس انا مش باقول الحديس ده عشان كده. انا
بقول الحديس ده عشان الكلمة اللي هم بيقولوها لربنا عشان ربنا يشفعهم في اخوانهم. يقولوا له يا رب اخواننا كانوا يصلون معنا. معنا وكان يصومون معنا وكانوا يعملون معنا. يا رب ده احنا كنا بقية ايمان مع بعض. يا رب ده احنا كنا آآ صحبة صالحة مع بعض. الله! امال لما هم كانوا يصلون معكم
يصومون معكم ايه اللي وقعهم في جهنم؟ ايه اللي وقع الناس دي في النار؟ اللي وقع الناس دي في النار يا جماعة بالتأكيد كبيرة من الكبائر. بالتأكيد معصية سر ما كانش حد عارف عنها حاجة. هو كويس قدام الناس. بس ما كانش قادر على نفسه هو لوحده. اصل خد بالك انت مهما آآ
مهما كان معك صحبة صالحة انت معزم حياتك لوحدك فيها. يعني ما حدش مش ممكن هتجيب صحبة صالحة التلات ساعات اللي بتقضيهم في البيت بالليل لما تروح. وانت قاعد قدام السوشيال ميديا اقعد جنبك
تبقى احسن اقع في اي حاجة ولا الطم في اي مقطع وحش انت انت معظم حياتك لوحدك مهما كان عندك صحبة صالحة. الحتة اللي لوحدك دي محتاجة دين. الناس دي اللي
ضيعها انها ما كملتش تربية. ان هي افتكرت ان هو انا كده ملتزم. لأ يا حبيبي انت لازم تكمل بقى. لازم تتبنى. لازم تتربى. لازم تكمل طريق الرسول عليه الصلاة والسلام يقول ينام الرجل النوم ينام النومة دي مش معناها راح يعسل تعسلة بعد العصر كده نام على مخدة. ينام النوم يعني يغفل الغفلة
الرسول بيقول لك ينام الرجل النوم فتقبض الامانة من قلبه زي ما النبي بيقول ولن تعود قلوب الى ما كانت عليه. يصحى يلاقي قلبه اتغير وهو مش عارف يرجعه تاني
مش عارف يرجع القلب المقبل على الله ده تاني. ما هوش عارف يجيب القلب المنور بتاعه ده تاني. مش عارف. ما هواش عارف الله سبحانه وتعالى بيوصف قلوب الصالحين بيقول
الزجاجة اللي هو القلب يعني كأنها كوكب دري. انت لو انا فتحت قلبك الوقتي وبصيت على صدرك كده من جوة هلاقي كوكب دري قدامي شفت المفاجأة! شفت الصدمة! ربنا بيوصف قلوب الصالحين انها كوكب درية. يعني ايه درية؟ درية دي في اللغة يعني منطلق من دفع لا يتوقف. قلب
منطلق في الطاعة قلب وثاب. قلب عايز يطيع ربنا. عايز يوصل لربنا باي طريقة. قلب متلهف على العمل الصالح. هو ده القلب بتاعك. وذرية يعني منور ليل نهار ما بيغيبش نوره في السما. انت قلبك موصول بالليل النهار. انت قلبك عايش مع الله ليل نهار زي النبي عليه الصلاة والسلام. يا عائشة ان عيني تنام ولا ينام
قلبي. اخواني في الله القرآن بيوصف منظر رهيب. رهيب بعد حوار منظر يقهر. بعد حوار طويل دار بين سيدنا موسى وبين بني اسرائيل. وهو بيقنعهم انهم يدخلوا قدس يدخلوا الارض المقدسة. يدخلوا يفتحوا فلسطين وفي الاخر قالوا له انا ها هنا قاعدون. الكلمة دخلت في قلب موسى كانها سكينة
الكلمة طعنة موسى كأنها طلقة نار دخلت جوة قلبه. سيدنا موسى وقف في اخر مشهد له في حياته في القرآن. وهو بيقول لربنا فلسطين اهي يا رب. بس ما فيش
فلسطين اهي ما فيش رجالة. احنا واقفين على بعد اه كيلو متر ولا اتنين كيلو متر منها. شايفينها بعنينا. بس ما فيش رجالة. اه ربي اني لا املك الا نفسي
فيش حد عايزين رجالة يا جماعة الدين محتاج رجالة. رجالة في الهم بتاعها. تبقى راجل في الهم بتاعك. عارف ابو ايوب الانصاري لما كان رايح فتح آآ تركيا آآ آآ رايح فتح تركيا وهو آآ كان عنده فوق التسعين سنة. وقال ما ابقت لنا اية النفير جنبا ننام عليه. اللي هو انفروا
صفافا وثقالا ما اقدرش انام. تسعين سنة ولا احفاده خارجين يجاهدوا معه. وهو مصمم انه يجاهد في سبيل الله. وهو في السفينة في البحر في المحيط الهادي فكان بيموت فقال لهم اذا انا مت فلا تلقوا جسدي في البحر. ما ترمونيش في البحر. استنوا شوية. لحد ما نلاقي جزيرة استنوا شوية. ليه بقى؟ قال لهم
حتى اذا لقيت الله قلت يا رب جاهدت فيك حيا وجاهدت فيك ميتا. انا يا رب كنت مع الجيش وانا حي وكنت مع الجيش وانا جوز وميت. انسان عنده هم في الدين. انسان بيفكر في قدام. انت بتفكر لقدام بالمنزر ده. اكتر عشر تيام انا كنت مريض اكتئاب فيهم. انا نزلت لقيت بلد ضلمة
ضلمة ما فيش فيها كهربا آآ يعني مسلا رايحين نصلي الفجر فالشيخ بيقول لي مسلا آآ آآ انا سابقك على المسجد فالشيخ مسلا زي ما كان حجاج كده والله مش شايفه اصلا انت وانت وسط الغابات يعني لما حبوا يكرمونا اوي نزلونا وسط الغابات. حاجة مكان يعني وحشة لا تتخيلها
يعني مهما قعدنا نوصف فيها غير الناموس بقى والحمد لله الواحد رجع بمماليكنا انتي ملاريا بالطب اسمها ملاريا خبيسة يعني اخطر نوع من انواع الملاريا يعني اللهم لك الحمد. نسأل الله العفو والعافية. فكانت ايام صعبة جدا. فوانا بقى في وسط هزه الايام بقى والليالي بتاعة اوغندا ما اوصفلكش يعني. ما فيش حاجة اصلا. يعني
ليالي اوغندا انا كنت بصحى كل يوم الساعة حداشر بالليل اقعد اصلي قيام ليل الفجر. مش علو ايمان ولا علو همة لان ما فيش حاجة تانية اعملها. يعني خلاص تقعد تصلي قيام ليل لحد الفجر وبعد الفجر نبدأ نطلع بقى نايه في الدعوة الى الله لحد المغرب او لحد العشاء وبعد كده ترجع
تنام لك الساعتين وبعد كده ايه تصحى يعني من اجل انك انت ايه تتصبر على هزه الايام بقيام الليل. وانا بقى في هزه الرحلة الدعوية ولقيت واحد بيكلمني عارفين الشيخ السميط الله يرحمه. الشيخ السميط ده حداشر مليون افريقي اسلموا على ايديه. شيخ السميط ده يعني امام دعوة غير المسلمين في العالم في في
في السنين اللي فاتت دي فكان واحد بيقول لي بقى اما نزل هنا اما كان في اوغندا بيقول كان قاعد هو وزوجته على باب آآ بيتهم كده في اوغندا البيوت هناك آآ بيوت هناك قشة يا جماعة. يعني افتكر عمدة قرية كان بيقول لنا آآ وانا واقف معه بيقول تخيلوا عود كبريت يولع في القاضي كان
القاضي بتاع القرية. آآ القرية دي كانت مسلمة. تخيلوا عود كبريت يولع في القاضي وفي بيته كله. يعني كان يعني بيتكلم ايه؟ كان بيكلم الناس اللي معه ان هم يبنوا له بيت يعني بدل قاعد الشيخ السميط هو وزوجته قدام البيت بالليل وبيقول لها لو اهل الجنة في النعيم
احنا في ده يبقى الجنة دي حاجة لا توصف. انا لا اتخيل ان فيه نعيم اعظم من اللي احنا فيه ولو كان الجنة انت متخيل بقى انت واحد مستصعب الموضوع ومستصعب البلد ومستصعب الناموس ومستصعب الوحشة ومستصعب الضلمة ومستصعب ان ما فيش كهربا وتلاقي
واحد خبطها في دماغي. الشيخ السميط كان هنا وبيقول الكلمة دي. ايوة يا جماعة المرجلة بقى. المرجلة في ناس عندها رجولة في همتها. في ناس عندها رجولة في التضحية بتاعتها
لما باتخيل لما بزور شهداء احد في اي عمرة. وتخيل لحزة البعس. شهداء احد دول هيطلعوا ازاي؟ ما هو كل واحد بيبعث على ما مات عليه. ده ده سيدنا حمزة طالع وشايل كبده وكبده ده مفروم لحمة مفرومة كده. في ايديه وطالع يجري في في على حوض النبي عليه الصلاة والسلام. عبدالله بن جحش شايل امعاءه وشال
ودانه وشال مناخيره لانه اتقطع حتت. واتمثل وبيجري على النبي عليه الصلاة والسلام. مصعب ابن عمير بقى واحد قايم اربع حتت. ايده اتقطعت لوحدها وايده التانية لوحدها. ورقبته بعيد عن جسمه ده واحد قايم اربع حتت وبيجري على النبي عليه الصلاة والسلام. انت هتقوم تقرب من النبي بايه؟ ايه اللي انت هتقرب من النبي عليه الصلاة والسلام؟ بواحد من اخوانا مرة
حلم ان هو على حوض النبي فقاعد يزاحم بقى ويزق عشان يطلع قدام. فواحد بص له في الرؤية قال له مش بالدراع. الهنا الموضوع ما عدش الدراع ده كان في الدنيا
بتاخد حاجة قدام. انما انت الوقتي ما عدتش دراع. انت الوقتي مقامك على حسب انت كنت ايه في الدنيا ثم يبعثكم فيه. يبعثكم فيه في العمل اللي انت مت عليه. وهو الذي يتوفاكم بليل ويعلم ما جرحتم بالنهار. ثم يبعثكم فيه انت بتقوم في اللي انت
كنت بتعمله. انت من الوقت بتفرش قبرك. انت من دلوقتي بتفرش يوم القيامة بتاعك. هتقابل ربنا تقول لربنا ايه؟ ايه اللي انت مجهزه للقاء الله سبحانه وتعالى؟ العلماء قالوا ان الغافل
اشد من العاصي. قالوا لان العاصي بيعمل معاصي فهو ساعات هيفوق وهيقرف من نفسه. قالوا انما الغافل ده لا بيعمل معاصي ولا بيعمل طاعات. وفاكر ان هو ماشي في ما فيش حاجة اسمها ماشي في النص ولا لمن شاء منكم ان يتقدم او يتأخر. عايز تطلع لقدام ولا ترجع لورا ؟ لا والله حضرتك انا عايز اقف في النص. ما فيش في النص يا حبيبي
ما فيش في النص الموضوع ده مش موجود. ده الاوبشن ده مش موجود اصلا في الدنيا انت الوقتي الكلام اللي بتسمعه ايه ؟ يطلعك لقدام يا يرجعك لورا ويقسي قلبك اصلا. لانك انت لم تستجيب لله سبحانه وتعالى فيه. عايزين نكمل تربيتنا يا جماعة
عايزك تهتم بتربيتك. عايزك تهتم ببنائك. عايزك تهتم انك انت تكمل طريقك لربنا سبحانه وتعالى. ما فيش في الدين مستقبل ما فيش في الدين مستقبل لواحد ما كملش البناء بتاعه التربية بتاعته. الراجل كانوا يعملون ويصومون ويصلون وقع في النار من على الصراط. ليه؟ لان الطريق طويل انت محتاج انك
انت تكمل الطريق مع الله سبحانه وتعالى. حبيب الله محمد عليه الصلاة والسلام. يقول اتدرون اول من يدخل الجنة من خلق الله؟ عارفين من الاوائل على البشرية؟ قالوا لهم ايه؟ قال لهم الفقراء المهاجرين
يعني كان فقير يعني من الاول كده. واحد كان عنده ظروف مادية. وكان عنده احتياجات مادية. وكان عنده عوارض. وكان عنده شغل كتير عشان يقدر يصرف. العوارض ما هياش مانع من انك تنطلق الى الله. وبعد كده النبي وصفهم لهم بقى. قال لهم الذين تسد بهم الثغور. كانوا رجالة. كانوا مع الاسلام رجالة. فضل يتبنى
لحد ما وقف على ثغر من ثغور الدعوة الى الله. ويتقى بهم المكاره. كان راجل ويموت احدهم وحاجته في صدره لا يستطيع لها قضاء. كان عنده احلام في الدنيا زيه زي اي شاب. وكان عنده طموحات في الدنيا وكان نفسه يعمل حاجات كتير اوي. بس هو احيانا كان بيتحط في مفارق صعبة بس كان بيختار صح
هل انت مستعد للمفارق الصعبة؟ انت جاهز للمفارق اللي انت هتتحط فيها تتحط فيها في الحياة. جايز النبي عليه الصلاة والسلام واقف على منبر الجمعة بيخطب الجمعة. والمدينة المنورة في اللحزة دي الحديس ده
في صحيح ابن حبان والحديث سابت عن النبي عليه الصلاة والسلام. فالنبي عليه الصلاة والسلام بيخطب الجمعة وكان الوقت ده فيه مجاع يعني فيه ازمة غزائية في المدينة المنورة. ازمة غزائية يعني السلع
الاساسية مش موجودة. والاسعار بتاعتها غلط جدا. والنبي بيخطب جت قافلة دحية الكلبي. دحية الكلبي ده صحابي من اصحاب النبي عليه الصلاة والسلام. ولكن في الوقت ده كان لسة كافر. كان لسة ما اسلمش. وكان تاجر كبير جدا وكان تاجر زكي جدا. دحية الكلبية كانت القوافل بتاعته نزامها كلها ان عبارة عن بيتاجر في السلع
الغزائية الاساسية بس. يعني يتاجر في الحاجات اللي زي الزيت الحاجات الاساسية بس. وكان عامل فريق فني مع القافلة بتاعته اول ما بينزل اي بلد الفريق يقعد يدق الطبول يقلب البلد كلها. فتجارة ولهو في نفس الوقت. الصحابة سمعوا بصوت قافلة داحية الكلبي. الكل عرف طبعا ان دي قافلة ضحك
سلبي وسلع اساسية والحق يا اما هتخلص القافلة من غير ما تلحق انك انت تحط تموين في بيتك والحق بالاسعار اللي موجودة. وصوت الطبول صوت الفريق الفني اللي معه الصحابة كلهم خرجوا وسابوا النبي عليه الصلاة والسلام. ما قعدش مع النبي عليه الصلاة والسلام غير حداشر واحد وامرأة
حداشر راجل وامرأة ست بس بمية راجل. حداشر راجل وامرأة. الحداشر راجل منهم جابر ابن عبدالله الانصاري وابو بكر وعمر. النبي عليه الصلاة والسلام قال للي فضلوا ايه عشان تعرف انت من اللي هيفضلوا ولا من اللي هيجروا على الدنيا. ما دام افرق من المفارق الصعبة. ربنا قال في القرآن كده ان الله مبتليكم بنار. مش مبتليكم بمصيبة
بنار مبتليك بدنيا. ربنا هيختبرك بدنيا. هي الدنيا دي ايه؟ هي الدنيا دي ده اسر دنيوي للطاعنة متدين. فربنا اداني فرصة في الدنيا عشان ربنا بيحبني. لأ يا حبيبي. فرصة الدنيا اللي اكرام من ربنا بسبب دينك هي الفرصة اللي هتساعدك وتسندك اكتر في طريق الدعوة. الدنيا اللي
تخطفك من الدعوة وهتخطفك من التربية دي وبال عليك. ده دي مش دنيا ده دي فتنة ربنا بيمتحنك بها. ان الله مبتليكم بنهر. هتنجح في خبر ولا لأ ؟ الرسول عليه الصلاة والسلام قال للحداشر اللي قعدوا قدامه. قال لهم والله لو تتابعتم حتى لم يبق منكم احد. لو كان كله خرج
بما فيهم انتم الحداشر لسال بكم الوادي نارا. كانت ولعت بكم. كان ربنا نزل صعقة على اهل المدينة المنورة. او عايز تبدل قوما غيركم هو ربنا مش محتاج حد سبحانه وتعالى انت اللي محتاج ربنا. انت اللي محتاج ان ربنا يستعملك. هو كده كده ربنا ينصر دينه. وربنا بيغرس لدينه بكلتا يديه سبحانه وتعالى. كما قال النبي صلى الله عليه وسلم
القضية انا عايز شرف ان انا كنت من جنودك يا رب. ان انا وقفت مع الاسلام في الازمة اللي هو فيها دي. ان انا كنت شغال في الدعوة. انا كنت باتكلم عنك يا رب. انا كنت باتكلم عنك. انا كنت
شغل لي دينك والناس كلها مشغولة بالدنيا. انا كنت مشغول بك انت. فالنبي عليه الصلاة والسلام قال لهم والله لو لو تتابعتم فلم يبق منكم احد. لو كله كان خرج
لا سال بكم الوادي نارا. كان ربنا ساب المدينة دي هتولع. اه زي ما الناس دلوقتي اللي بيبعد عن الدين هو اللي بيعيش في حريقة. حريقة جوة قلبه وحريقة جوة دماغه هو اللي بيشرب
مخدرات بيشرب ليه؟ عشان يسكت ده ويسكت ده. يسكت دماغه ويسكت نفسيته. ربنا سبحانه وتعالى الانسان اللي بينشغل بالله ربنا بيهدي له ده وبيهدي له ده عايزين نكمل تربية. لان فيه مفارق صعبة انت هتمتحن فيها. عايزين نكمل تربية. لانك انت لازم تنشن على الفردوس الاعلى. ايه قيمة الدنيا؟ لو في الاخر
ما دخلتش الفردوس الاعلى. ايه قيمة الدنيا لو في الاخر ما خدتش مقام عالي في الجنة؟ الله سبحانه وتعالى يقول في سورة ال عمران وسارعوا. سارعوا بسرعة بسرعة بسرعة خد بالك ده المقام الاقل. المقام
لسه في مقام سابقه. وسارعوا ما ينفعش ما تجيبش جيد جدا. عيب يعني آآ هات امتياز. يعني ده ده اقل حاجة ينفع تعملها. لان امتياز في هل الاخر سهل جدا. امتياز في امتحان الاخرة حاجة بسيطة بازن الله سبحانه وتعالى. فربنا يقول وسارعوا الى مغفرة من ربكم وجنة عرضها السماوات والارض. في سورة الحديد
بقى ربنا بيقول سورة الحديد دي سورة ها عارف الحدود الناس اللي بتوسع حدود الدين في الارض ففي سورة الحديد ربنا بيقول وسابقوا لا مش سارعوا. سابقوا دي مسابقة بقى. يبقى الجنة بتاعة سابقه اوسع واكبر. طب ايه الفرق بين سارعه وسابقه
كل واحد هيزاكر هيجيب تسعين في المية في السانوية العامة. انما مش كل واحد هيزاكر هيطلع من العشرة الاوائل على الجمهورية. اهي دي. يبقى الجنة فيها درجات لكل واحدة يسارع
وفيها درجات بالعدد مش هياخدها غير الاوائل بس. ايه اللي منعك انك تسارع؟ وايه اللي منعك انك تسابق؟ وايه اللي منعك انك تتنافس على الدرجات العليا من الجنة؟ ايه اللي مانعك انك انت ينام الرجل النوم فتقبض الامانة من قلبه؟ انا ما ينفعش انام. ما ينفعش تنام
ما ينفعش انت مش جاي هنا تنام. انت مش جاي هنا تغفل. طب ما اغفلش ازاي حط نفسك في المكان الصح وانت ما تغفلش. حط نفسك وسط صحبة لو جيت راسك تقع حد منهم يزقك ويقول لك
فوق اصحى حط نفسك وسط ناس ايقاظ. حط نفسك وسط صحبة همة. الله سبحانه وتعالى يقول يوم القيامة وجعلنا بينهم موبقا. بينهم اي علاقتهم وتواصلهم زات البين اي زات العلاقة وزات الوصل. وجعلنا بينهم جعلنا صحوبيتهم لبعض موبقا. ودوا بعض في ستين مصيبة. ليه
لان هم في الدنيا صرفوا بعض عن الله سبحانه وتعالى. صاحبك اللي جنبك ده بيقربك من ربنا ولو يبعدك عن الله سبحانه وتعالى. الرسالة اللي احنا عايزين نقولها يا جماعة
هي ان آآ الطريق اللي ربنا له قواعد والوصول لربنا له قواعد وزي ما الكلام اللي انا سمعته اول ما جيت ان فيه حتميات يقول لك الاستمرار مش عارف حتمية الوصول يعني ايا ما كان بقى الموضوع فيه حتميات في الطريق لربنا. اللي مش هيتربى مش هيوصل لحاجة. ما فيش ما فيش ما فيش بمعنى ما فيش
اللي مش هيتربى في الدين وهيطلب علم في الدين ويحفز شيء من القرآن في الدين. ويدخل مشاريع تربوية في الدين. ده يا جماعة بالزبط بالزبط زي اللي في الدنيا اللي ما اتعلمش دنيا. اللي ما دخلش اعدادي وسانوي. اللي ما اترباش مش هيوصل لحاجة في الدين. ما لوش مستقبل. عايز يبقى لك مستقبل في الدين؟ ولا مش
عايز يبقى لك مستقبل في الدنيا. عايز تعيش في سي في وهمي وهمي ويديها لك انك انت حاجة في الدين كويسة بس انت حقيقة عارفين اللي كان على الفيس نزل آآ انا معي اجازة من جامعة كامبريدج
في التنمية البشرية والادارة والقيادة والتدريب والكوتشينج والميتا كوتشينج والذكاء العاطفي وعلم الشخصيات وانماط الشخصية واضطرابات ايه يا عم في ايه يا عم آآ هو نفسه بعد سنتين نزل تريقة على نفسه. قال له يا جماعة انا كنت نصاب ما تزعلوش مني يعني. انا كنت وهمي
فيه ناس في الالتزام عايشة في سي في وهمي هو يا ابني ده مش هيخليك تقدر ان الشيطان هيجيبك لمسة كتاف هي اول مشكلة. في اول فتنة. عربيتك هتتقلب مع اول موتوسيكل دنيا يطلع لك. هتبقى جسة من الجسس اللي انتكست
انت الوقت صاحي استغل لحظة يقاستك استغل انك انت دلوقتي صاحي. استغل انك انت دلوقتي فايق. آآ هو يا جماعة انا قلت لكم في النص عشان تاخدوا بالكم. الصحبة اربع انواع. فيه صحبة همة وفيه صحبة هم
وفي صحبة دم بارد وفي صحبة تضييع اعمار دول انواع صحبة الملتزمين مش آآ آآ صحبة الهمة اللي هو آآ يلا بقى اما نايه يلا اما نحفظ القرآن مع بعض. يلا اما نعمل ندخل معهد تربوي مع بعض
يلا ما نطلب علم مع بعض. صحبة همة. ما ضاعش وقته اصلا. هو راجل اعمال في الدين. اه ده ده علاقات هتنقل حياتك. هتحطك في مكان تاني. صحبة الهم اللي هو
نفسه يبقى حلو في الدين ولكن هو لا يملك الا هم ما عندوش همة. هو بتاع هم وخلاص. آآ صحبة الدم البارد وهو واحد متدين وممكن يبقى شكله حلو كتدين
قوم كده مربي لحيته وممكن يبقى بيصلي في الجامع ولكن هو دمه بارد. ما عندوش اي طموحات في الدعوة ولا طلب العلم ولا التغيير. ما عندوش اي طموحات في حاجة. هو مبسوط كده هو
يعني ايه وهو ماشي سعيد كده. فده دم بارد هيبرر لك دمك. النوع الرابع صحبة تضييع الاعمار. آآ ده بقى الناس الفاشلة. في واحد فاشل دينيا اصلا ده انت هتصاحبه ده هيديها لك عمرك. فلازم تحط نفسك اه اه في وسط طب اجيب صحبة الهمة منين؟ اجيب الصحبة الحلوة منين؟ اه اللي عايز يكلم بنات بيروح يقف في
المكان اللي فيه بنات ويبدأ يلغي دي ودي لحد ما حاجة تلقط. اللي عايز صحبة الهمة بيروح بيئة الايمان. بيروح تحفيظات القرآن بيروح المعاهد تربوية بروح الاماكن اللي فيها صحبة همة ويبدأ يلاغي فيبدأ يتعرف عليهم. فحط نفسك في المكان الصح تكسب
آآ بصوا يا رجالة انا زمان كنت باحفز يعني انا لما تلاقيني باحفز آآ لما تلاقيني بسخن وخلاص اعرف ان انا الوقتي يعني في هزه الايام يعني او في هزه السنوات الاخيرة اعرف ان انا تقييمي للي قاعدين قدامي مش عالي. اعرف انها
اللي قاعدين قدامي ان هم في مرحلة لسة بدري اوي اوي اوي اوي. فيادوبك هو لسة في مرحلة طوق النجاة. انا ما بصيت في وشكم انا حاسس ان انتم مش في مرحلة طوق النجاة. انتم
وفي مرحلة اللي بقى على الشط وعايز يعرف حياته بقى. بصوا يا حبيبنا آآ آآ زمان آآ آآ الواحد كان آآ انا عايز الناس تقوم الليل فاقعد خطبة عن قيام الليل. طب خطبة عن الدعوة اللي الواحد لقاه بعد كده الكلام ده مش هيطلع لا قوامين ولا هيطلع دعاء الى الله
آآ آآ بالزبط كده زي ما اجيب واحد مسلا في تالتة ابتدائي آآ اكلمه مسلا على ايه آآ ايه الحاجة العالية اللي في الدنيا؟ هو انت بتقول لي انا خايف انتكس انا في
اجوان بتقول انا انتكس هو اللي بيدخل التعليم يا جماعة. بيخاف ينتكس! يا حبيبي هو دخل في مسار قهري. هو هيخلص ابتدائي يدخل اعدادي يخلص اعدادي يدخل سانوي يخلص تاني يدخل
هو ما فيش حاجة اسمها انا خايف ان انا انتكس والاقي نفسي ما عدتش عايز اكمل تعليم. ما فيش الكلام ده لو مشيت في سكة منهجية انت بتكمل. طب واحد بقى وهو صغير انا لو واحد في اولى اعدادي لقيته ماشي وماسك كتاب الفيزيا بتاع تالتة سانوي. ده
هو علو همة وزكاء وعبقرية ولا ده واحد دماغه تعبانة ده يا ابني اصبر كل حاجة جاية. لو انتم مشيتوا صح انا اللي انا مشغول به الوقتي يا جماعة ازاي يبقى فيه خط سير
ازاي يبقى فيه خط سير بحق وحقيقي؟ مش ازاي يبقى فيه كلام بيسخن ؟ ما احنا قعدنا نسخن سنين طويلة لحد ما كان زورنا الواحد بيروح بيته في الاخر زوره
فوق من كتر التسخين. من كتر التسخين ومن كتر الزعيق. هو مش ده اللي هيغيرك. مش ده اللي هيخليك راجل. مش ده اللي هيخليك بكرة توصل لقيام الليل. اللي هيخليك بكرة
بكرة تبقى قوام وهيخليك بكرة تبقى داعي الى الله انك تمشي في الطريق المنهجي. طريق بقى نبدأ نطلب علم نبدأ بقى نحفظ قرآن نبدأ بقى نتربى مع بعض او نبدأ بقى ندخل
في طريق تربوي. طب والكلام ده اجيبه منين؟ لما تصاحب الناس دي. لما تصاحب الناس دي. الناس اللي هي عندها طريق منهجي. ساعتها تلاقي الطريق بقى بسيط جدا الموضوع بقى سهل جدا. انت دلوقتي واقف هنا. يا جماعة شارع جيهان انا رايح شارع جيهان. تيجي معي شارع جيهان. والله ده انا بالقاهرة ومروح. حجاج. تيجي معي شارع
جيهان يا عم والله العزيم ده انا رايح دمياط ومن برة برة. ابراهيم تيجي معه شارع جيهان والله ده انا هاركب توكتوك واطلع منه. يا جماعة حد ييجي معه عشان ما فيش شرع شهادة
يا حبيبي اصبر بس امشي لحد شارع جيهان. اول ما تقف على ناصية شارع جيهان هتلاقي الوف مؤلفة داخلة. حد ييجي معي؟ كلنا معك. حط نفسك في المكان الصح تلاقي الدنيا كلها بتزقك لقدام. حط نفسك في المكان الغلط تلاقي الدنيا كلها واقفة في وشك. وتلاقي الدنيا كلها معارضاك. يبقى ازا انا ما عدتش
نفس الوقت ايه ؟ ازاي تقوم الليل؟ ولا ازاي تطلب علم ولا طب افرض قمت الليل ها آآ دخلنا كيف بقى ايه آآ اجود قيام الليل وكيف اخشع؟ طيب خشعت كيف اسبت
آآ طب سبت لأ انا انا عايز حل يا جماعة. احنا عايزين حل. الحل هو بيئة الايمان الحل هو صحبة الهمة. الحل انك تحط نفسك في المكان الصح. هتلاقي عارفين يا اخواننا من الاخر كده هجيبها لكم. عارفين اللي راكب طيارة؟ واحد راكب طيارة
اندونيسيا. فاول ما ركب اه حد فيكم سافر حتت الشرق البعيدة اوي ديت انا سافرت بنجلاديش كانت طيارة تلتاشر ساعة تقريبا. آآ انت بتطلع من هنا مسلا العصر تروح هناك تلاقي لسة يعني فالتوقيت اصلا آآ التوقيت عكس بعضه
اصلا يعني صعبة الولوجية بتاعتك بتترمى لما بتوصل هناك. اما كت سافرت كنت خارج مع التبليغ والدعوة يعني. في مؤتمر العالمي بتاعهم في بنجلاديش في افاق حلوة لانهما بيئة من بيئات النجاح فرقت معي جدا. فرقت معي في حاجات كتير جدا في معاني الدعوة. وده برضو اللي انا قصدي عليه. حط نفسك في المكان الناجح. حط نفسك وسط الناس الناجحة
انت معظم فشلك مش بسبب انك فاشل. ولا بسبب ان همتك ضعيفة. ولا بسبب انك قليل المواهب. بسبب انك حاطط نفسك في اماكن هي اصلا مليانة انت مصاحب ناس ما فيش حد منهم عايز يعمل حاجة. فانت عامل زي تريلة جوة حارة عايزة تلف تلف مية وتمانين درجة يوتيرن. مش هتقدر
مش ممكن انت لازم تخرج من الحتة اللي انت فيها دي انت لازم تحط نفسك في حتة تفوقك هو النبي هاجر ليه ؟ عشان بقية الايمان. هو اول حاجة بناها دار الارقم ليه ؟ عشان بيت الايمان. هو اول حاجة بناها قباء ليه ؟ عشان
الايمان يا جماعة فكرة انه يبني مكان للناس الناجحة اه فصل الاوائل. بقية الايمان دي فصل الفائقين. الفائقين في الدين بقى. فتخيل بقى انت ركبت الطيارة اول ما ركبت كده قمت نايم وقمت بقى ايه ولو الطيارة فيها السرير كمان ولا الكرسي اتعمل سرير صحيت لقيت الطيارة تك نزلت على الارض نزل على الارض ازاي
كنت نايم. ايوة بس انت راكب حاجة شغالة ماشية. فاللي بينضم لصحبة نجاح وبيئة ايمان وناس ماشية على الطريق وناس مستيقزة وصاحية عايزة توصل لربنا بيبقى عامل زي اللي ركب طيارة ونام. حتى وانت نايم. حتى وانت غافل انت قاعد تقطع الاف الكيلومترات وانت نايم. فحتى وانت نايم تصحى تلاقي نفسك
قطعت المسافات. الطريق بيبقى سهل يا جماعة. طول ما انت لوحدك الطريق صعب اوي. اوي اوي اوي اوي. يعني الجماعة رحمة والفرقة عذاب. مش الفرقة الفرقة في الالتزام يعني المتدين اللي لوحده عايش معذب. طب معذب ليه؟ ما هو متدين معذب. لان ربنا جعل الرحمة في انك انت تبقى مع صحبة النجاح. مع صحبة
خلاصة الكلمة يعني يعني او خلاصة الموضوع حط نفسك في المكان الصح تكسب وتفوز حط نفسك وسط ناس ناجحة. وسط ناس صاحية. وسط ناس منطلقة. اركب الطيارة. تلاقي نفسك الموضوع بقى سهل جدا
طيب اجيب الناس الناجحة دي منين؟ نفس القصة اللي الولد اللي عايز يكلم بنات منها حط نفسك في المكان اللي الناس دي فيه. ليه؟ اه لاغي يا حط نفسك الاول في المكان الصح
هتروح آآ الصيدلية ابوس ايدك انا عايز بسبوسة نص كيلو بسبوسة. مراتي بتتوحم على بسبوسة والولا هيموت في بطنها بسبب يا عم وقسما برب العزة ما عنديش بسبوسة تقوم داخل العطار بسبوسة والله يا ابني انت مجنون يا ابني البسبوسة في الحلويات. صحبة الهمة في بقية الايمان يا ابني
آآ بصوا يا جماعة انا حاسس ان انا غلس جدا مش عارف ليه! لا خلاص. آآ لا لا لا ما انا هاقول لك الغلاسة فين. آآ انا حاسس ان انا غلي هي
غلسة اللي بيفهم بيبقى غلس ليه ؟ بص يا ابني هو انت ما قدامكش بدايل اصلا! انت موهوم ان عندك اوبشنز! انت ما عندكش اوبشنز يعني بالزبط كده احنا قاعدين قعدة. تخيل قعدة تانية غير دي. فواحد بيقول لي وتخيل مسلا ان كل اللي فيها مسلا في مرحلة اعدادي او ابتدائي او كده. فواحد بيقول ايه؟ ازاي اصنع
اصنع روبوت ازاي فواحد قال له ايه آآ هتكمل ابتدائية وبعد كده هتدخل اعدادية وبعد كده دخول سانوية وتدخل كلية هندسة وتدخل زكاء اصطناعي. او تدخل كلية زكاء اصطناعي على طول
فواحد قال طب انا انا عندي سؤال. ايه؟ ازاي اعمل عملية جراحية واشيل ورم من الكبد؟ ابتدائي. هاكمل ابتدائية وبعد كده سانوي. وتجيب وبعد كده تدخل كلية طب وتتخصص جراحة وتحضر ماجستير ودكتوراه فواحد قال طب استنى استنى بس انا انا انا عايز اخترع اختراع في الكيميا آآ اخترع
ازاي؟ هنكمل ابتدائي وبعد كده طالع اعدادي وبعد كده ندخل سانوي وبعد كده اقول لكم كلمة وما تزعلوش مني انتم بتستعبطوا يا ابني ما هو ما فيش يا بني كل احلامك دي ما تزعلش مني هي نوع من انواع من انواع ايه؟ النصب الالتزامي مسلا
احنا اتعودنا ان احنا نبقى نصابين. احنا خلاص من قلة التعليم وقلة التربية في وسط المتدينين. كله اتعلم النصب ازاي اتعلم دعوة؟ ده صبايا يعني ولا عايز تتعلم دعوة بجد؟
اه عارف بالظبط كده واحد بيقول لواحد اه ما ينفعش تصلي من غير وضوء. قال له تصدق عملتها ونفعت؟ اه بالزبط كده. يا ابني ما ينفعش يشتغل في الدعوة من غير تربية. طب ايه رأيك بقى ان انا
كل جمعة. ها. والناس بتتبسط. وبيعيطوا كمان. ما انت نصاب يعني انت واحد نصاب وطلعت على المنبر فهمت لك ازاي تجيب لك حديسين وتعمل لك بداية انما انت نصاب الامام علي بن ابي طالب معدي على واحد قاعد يوعظ الناس في الجنة والنار. فبيقول له هل تعلمت الناسخ والمنسوخ؟ قال لا. قال هلكت واهلكت. انا
قالب النسخ والمنسوخ يا ابني لازم تتبنى عشان تعرف تدي. فواحد ده قام قايل له طب استنى بس استنى. انا الوقتي انا انا انا عايز اخترع دواء واحطه في الصيدلية هتكمل ابتدائي واعدادنا سنة. فواحد قال له طب بص يا مولانا انا عايز اتعلم ازاي اسوق طيارة؟ هتكمل ابتدائي فواحد قال له ايه تاني؟ واحدة قالت له والعزاب امرضت
يا ابني ما في كل اللي انتم قاعدين تقولوه كيف اقوم الليل؟ كيف اتعلم الدعوة؟ كيف اعمل ما فيش آآ هتدخل بيت ايمان وهتصاحب صحبتهن ماشيين طريق بناء منهجي وهتبدأ يبقى عندك منهجية في حفز القرآن وطلب العلم والتربية فهتبدأ تتعلم الدين بحق وحقيقي وهتبدأ تفهم ان
كل الكلام اللي انتم شايفينه لغوريتمات ده موضوع بسيط جدا. بس تحط نفسك في المكان الصح. اللي كان بييجي مع النبي عليه الصلاة والسلام زي خالد بن الوليد بعد اربع شهور كان بيبقى قائد جيش
اربع شهور بس مع النبي عليه الصلاة والسلام. لسة بقى له مية وعشرين يوم في بيت الايمان مع النبي عليه الصلاة والسلام. وبقى حامي اللواء مؤتة. ليه؟ لانه دخل في مكان منهجي
فكان المنهجي بيربيك بسرعة. بينطقك بسرعة ابو بكر الصديق بعد يوم. خرج جاب ستة من العشرة المبشرين بالجنة. بعد يومين ليه؟ لانه دخل في الليلة دي دخل فيها دار ارقم. الليلة دي فهم فيها
حبيب قلبي ما ما يعني ما فيش ريموت كنترول ما فيش حاجة بالريموت كنترول في الطريق. آآ آآ هتحط نفسك في المكان الصح هتتعلم. آآ في ناس ايقاظ يقول لك انا رايح اتعلم في كامبريدج. انا رايح اتعلم في انا رايح اتعلم في
انا بيرجع بيبقى قائد من قادة العالم. ليه؟ لانه حط نفسه في المكان الصح. بس انا هتعب وهتبهدل ما هو ما فيش بديل يا حبيبي. آآ طب اقل من كده خلاص
يا جماعة انا بشوف الوقتي بعد الكليات الخاصة ما فتحت انا بشوف دلوقتي مناظر والله العظيم بيقشعر ليها بدني من التضحيات التي لا اتخيل ان يعني حد قريبنا كده ساكن قدامنا آآ بنته آآ جابت كلية عالية في سينا
في سيناء انا انا انا كل ما بيسافروا انا انا مش قادر اتخيل فواحد قال لي طب انت لو مكانها هتعمل ايه يعني انت لو مكان الناس دي ده لو عيل من عيالك هتعمل ايه ؟ فلقيت فرجعت طبعا ورا لو قال من عيالي. لأ احتمال افكر بقى ساعتها فعلا. اعمل ايه ؟ الله! التضحية دي كلها ليه
لاني لازم احط نفسي في المكان اللي بيطلع الحاجة اللي انا عايزها انت كل مشكلتك انك مش حاطط نفسك في المكان الصح بس